# விக்கிப்பீடியா:ஆலமரத்தடி/தொகுப்பு86

## தமிழ் விக்கிபீடியாவில் உள்ள கட்டுரைகள் குறித்து

**தமிழ் விக்கிப்பீடியாவில் கட்டுரைகளை எப்படி சேர்க்கலாம் என்பதைக் குறித்து:**  
எனக்கு தெரிந்தது வரை ஒட்டு மொத்த ஆங்கில விக்கிபீடியாவில் உள்ள கட்டுரைகளை நான் இரண்டாகப் பிரிக்கிறேன்.  
1. ஆங்கில விக்கிபீடியாவில் உள்ள கட்டுரைகள்  
2. ஆங்கில விக்கிபீடியாவில் இல்லாத கட்டுரைகள்  
நான் ஏன் ஆங்கில விக்கிபீடியாவை மட்டும் எடுத்துக்கொண்டேன் என்றால், ஆங்கில மொழி என்பது இப்போது உலகத்தில் பொது மொழியாகப் பேசப்படுகிறது. பள்ளிகளில் கல்லூரிகளில் படிப்பவர்கள் வேலை பார்பவர்கள் இவர்கள் ஆங்கிலத்திலேயே பெரும்பாலும் படிப்பதால் வேலையில் உபயோகிப்பதால் பல நாடுகளில் வாழும் பல மொழிகள் பேசும் உலகமக்கள் ஆங்கில விக்கிபீடியாவையே அதிகம் தொகுக்கிறார்கள். அதனால் அதில் தரமான கட்டுரைகள் நிறையவே அங்கு இருக்கும். நாம் செய்ய வேண்டியது  
**1. ஆங்கில விக்கிபீடியாவில் உள்ள கட்டுரைகள்**  
- இவற்றை மொழி பெயர்க்கத் தொடங்க வேண்டும். 30 விழுக்காடு இந்த பகுதியில் கவனம் செலுத்தினால் போதும் என்று நினைகிறேன். ஏனென்றால், ஏற்கனவே நிறையவே ஆங்கில விக்கிபீடியாவில் தொகுக்கப்பட்டுவிட்டது. நாம் செய்ய வேண்டியது மொழிபெயர்த்து செப்பனிட்டு நமக்குத் தெரிந்த இல்லாத புதிய விடயங்கள் இருக்குமாயின் சேர்த்துக்கொள்ள வேண்டியது மட்டுமே.  
**2. ஆங்கில விக்கிபீடியாவில் இல்லாத கட்டுரைகள்**  
- இவை நம் தமிழ் விக்கிபீடியாவில் நிறையவே உள்ளன. முக்கியமாக நம் தமிழ் மொழி, தமிழர்கள், தமிழ்நாடு பற்றி, தமிழ் இலக்கியங்கள், நம் பண்டைய வரலாறு, நம் கலைகள், தற்போதைய தமிழ்நாடு, ஈழம், தமிழ் அறிஞர்கள் மற்றும் எழுத்தாளர்கள், புத்தகங்கள்,etc பற்றியும் நிறைய உள்ளன. தமிழ் விக்கிபீடியா மட்டும் தான் இந்த பகுதிகளில் அதிகம் ஆர்வம் காட்ட முடியும் என்பது திண்ணம். மற்ற மொழி விக்கிபீடியாக்கள் இவைகளைப் பற்றி பெரும்பாலும் கண்டுகொள்ளாது. ஏனென்றால் மக்கள் அதிகம் ஆர்வம் காட்டும் அல்லது பாடத்தில் படிக்கும் அல்லது உபயோகிக்கும் பகுதிகளில் மட்டுமே அங்கே கட்டுரைகள் பெரும்பாலும் உருவாக்கப்பட்டும் தரமாக தொகுக்கப்பட்டும் இருக்கும். தமிழைப் பற்றி தமிழர்களைப் பற்றி அவர்கள் எழுத மாட்டார்கள். நம்மைப் பற்றி நாம் தான் எழுதியாக வேண்டும். அந்த நிலைமை தான் இருக்கிறது. கீழே உள்ளதையும் சேர்த்து 40 விழுக்காடு இந்த பகுதியில் கவனம் செலுத்தினால் நல்லது என்று நினைக்கிறேன்.  
- இத்தனை வருட ஆங்கில விக்கிபீடியாவில் தமிழைப் பற்றித் தமிழர்களைப் பற்றித் தொகுத்த அனைத்துக் கட்டுரைகளும் ஒரு தாய்ப் பகுப்பில் இருக்கிறது. தமிழ் விக்கிபீடியாவில் இல்லாத விடயங்கள் கட்டுரைகள் அங்கிருந்து நாம் மொழிபெயர்க்களாம்.  
- ஆங்கில விக்கிபீடியாவில் இல்லாத பிற கட்டுரைகள். அதாவது புதிய நிகழ்வுகள், etc. 30 விழுக்காடு இந்த பகுதியில் கவனம் செலுத்தினால் நல்லது என்று நினைகிறேன்.  
உங்கள் கருத்துக்களை பகிரவும். நன்றி.  
--ச.பிரபாகரன் (பேச்சு) 00:03, 1 மார்ச் 2013 (UTC)  
:நான் மேற்கூறியவாறே இயங்குகிறேன் :) --மணியன் (பேச்சு) 05:40, 1 மார்ச் 2013 (UTC)  
நான் இன்னும் சிறிது நாட்களுக்குப் பிறகு பாண்டிய வரலாறு மற்றும் தமிழக/தமிழர் தொல்லியல் பற்றி முழுமையாக ஆங்கில விக்கியில் எழுதும் எண்ணம் உள்ளது. பார்க்கலாம்.--தென்காசி சுப்பிரமணியன் (பேச்சு) 07:51, 1 மார்ச் 2013 (UTC)  
தமிழ், தமிழர் தொடர்பான தலைப்புக்களில் கட்டுரைகளை எழுதுவதற்குக் கூடுதலான முயற்சிகள் செய்யவேண்டும் என்ற பிரபாகரனின் கருத்துடன் நான் உடன்படுகிறேன். இது தொடர்பில் பின்வருவனவற்றையும் கவனத்தில் கொள்வது நல்லது.  
- மொழிபெயர்ப்புக் கட்டுரைகளில், நாடுகள், புகழ்பெற்றவர்கள் போன்றவை குறித்த பொதுத் தலைப்புக்களிலான கட்டுரைகளே அதிகம். இவற்றோடு தற்கால வளர்ச்சிகள், புதிய கருத்துருக்கள், பல்கிப் பெருகி வருகின்ற கல்வித் துறைகள் போன்றனவும், தமிழ் மொழிச் சூழலில் பெருமளவு கையாளப்படாதனவுமான தலைப்புக்களில் உள்ள ஆங்கிலக் கட்டுரைகளை மொழிபெயர்ப்பது தமிழ் விக்கிப்பீடியாவின் பெறுமதியைப் பல மடங்கு அதிகரிப்பதுடன் தமிழின் வளர்ச்சிக்கும் குறிப்பிடத்தக்க பங்களிப்பதாக அமையும்.  
- தமிழ் விக்கிக்குத் தனித்துவமான கட்டுரைகளிலும் மிகப் பல கட்டுரைகள் சுருக்கமானவை. தமிழ் விக்கிப்பீடியாவை அணுகுபவர்கள் எதிர் பார்க்கும் அளவுக்குப் போதுமான தகவல்கள் இவற்றில் இருப்பதாகச் சொல்ல முடியாது. வழமையான மொழி, வரலாறு, இலக்கியம் போன்ற விடயங்களிலான தலைப்புக்களுக்கும் அப்பால் தமிழ் சமூகத்துடன் தொடர்பான நடப்பு விடயங்களிலான தலைப்புக்கள் குறித்தும் பயனர்கள் கவனம் செலுத்த வேண்டியது அவசியம். அத்துடன், தகவல்களைப் பெற்றுக்கொள்வதில் உள்ள இடர்ப்பாடுகள், பல தலைப்புக்களில் போதிய அளவு உசாத்துணைகள் இன்மை போன்றவை காரணமாகச் சான்றுகள் கொடுத்தல் போன்ற விடயங்களில் தமிழர் தொடர்பான கட்டுரைகள் குறைபாடுகள் உடையனவாகவே உள்ளன. எனவே, இவற்றில் கூடுதலான தகவல்கள் சேர்த்துக் கட்டுரைகளின் தரத்தை மேம்படுத்துவதற்கும் முயற்சிகள் எடுக்கவேண்டும்.  
-- மயூரநாதன் (பேச்சு) 09:03, 1 மார்ச் 2013 (UTC)  
ஆங்கில/தமிழ் விக்கிப்பீடியாக்களில் முதற்பக்கக் கட்டுரைகள் எல்லாம் தரமானவையாகவே இருக்கும். அதனால் ஆங்கில/தமிழ் விக்கிப்பீடியாக்களில் உள்ள தமிழ்/தமிழர் தொடர்பான முதற்பக்க கட்டுரைகளை வடிகட்டி முதற்படியாக தமிழ்/ஆங்கில மொழிமாற்றம் செய்தால் என்ன?--தென்காசி சுப்பிரமணியன் (பேச்சு) 16:17, 1 மார்ச் 2013 (UTC)  
- @தென்காசி சுப்பிரமணியன் : நல்ல யோசனை நண்பா... :)  
மேலும் மற்றொரு விடயம், ஆங்கிலத்திலும் நம்மைப் பற்றி எழுதுவதும் மிக முக்கியமான ஒன்று...நம்மைப் பற்றி உலகம் அறிந்து கொள்ள ஏதுவாக இருக்கும்...தங்களது பாண்டிய வரலாறு மற்றும் தமிழக/தமிழர் தொல்லியல் பற்றி நீங்கள் ஆங்கில விக்கிபீடியாவில் எழுதும் முயற்சிக்கு வாழ்த்துக்கள்...அதை தமிழ் விக்கிபீடியாவிலும் எழுதவேண்டும் என்பது என்னுடைய வேண்டுகோள்...நன்றிகள்...
--ச.பிரபாகரன் (பேச்சு) 03:15, 2 மார்ச் 2013 (UTC)  
இங்கு நாம் இந்திய மொழிகளில் பக்கங்களின் எண்ணிக்கையில் இரண்டாவது இடத்தில் உள்ளதாக இருக்கிறது. மூன்றாவது இடத்திலிருந்து இரண்டாவது இடத்திற்கு முன்னேறி இருக்கிறோம். முன்னேறிக்கொண்டு இருக்கிறோம். வாழ்த்துக்கள்!!  
--ச.பிரபாகரன் (பேச்சு) 06:06, 2 மார்ச் 2013 (UTC)